uga nganggo basa Jawa krama. Kahanan basa iki mau muwuhake pitakonan, yaiku kepriye pasinaonan basa Jawa Krama ing masyarakat Samin. Prakara sing diangkat ing panaliten iki yaiku kepriye pasinaonan basa Jawa krama ing masyarakat Samin ing Dukuh Tambak, Desa Sumber, Kecamatan Kradenan, Kabupaten Blora. Tujuan kang arep digayuh saka panaliten iki yaiku kanggo gambarake pasinaonan basa Jawa krama ing masyarakat Samin ing Dukuh Tambak, Desa Sumber, Kecamatan Kradenan, Kabupaten Blora. Ing panaliten iki, dhata kang dijupuk yaiku dhata kang arupa gambaran pola pembinaan basa Jawa krama ing masyarakat Samin kang arupa tuturan-tuturan langsung, lan sumber dhata ing panaliten iki yaiku warga Samin ing Dukuh Tambak, Desa Sumber, Kecamatan Kradenan, Kabupaten Blora. Panaliten iki nganggo teknik wawancara lan pengamatan kanggo ngumpulake dhata. Lan dhata kang kajupuk dianalisis nganggo metodhe analisis deskriptif kualitatif. Asil saka panaliten iki yaiku pasinaonan basa Jawa krama ing kulawarga sifate insidental, yaiku nalika bocah Samin ketemu Kamituwa nalika Kamituwa rawuh ana ing salah sijining omah warga Samin, bocah Samin kudu matur nganggo basa Jawa krama, nalika bocah mau salah nganggo basa Jawa krama lagi ana pasinaon basa Jawa krama ing kulowarga. Nanging pasinaonan kang ana ing kulowarga yaiku sifate insidental, pasinaonan basa Jawa krama sejatine ana ing lingkungan masyarakat yaiku ing acara-acara adat tertentu. Saka panaliten iki bisa dijupuk kesimpulan yen pasinaonan ing kulawarga Samin sifate insidental utawa ora ana pasinaon kang mligi, lan pasinaonan basa Jawa krama mung ana ing lingkungan masyarakat yaiku ana ing acara-acara adat tartemtu kaya ta kenduren utawa bancakan bareng-bareng lang upacara ngenger utawa ngantenan. Kulawarga mung nyiapake anak-anake supaya siap kanggo diajak ing acara-acara adat tartemtu. Para warga Samin uga ngajari basa Jawa krama marang anak-anake nalika anak-anak Samin katemu karo Kamituwane. Saka asil panaliten iki, panaliti nyaranake supaya panaliti-panaliti sabanjure isa nerusake panaliten iki, lan isa bedhah luwih akeh ngenani kabudhayan kang ana ing